**«Қосылған құн салығының асып кету сомасын қайтару қағидаларын бекіту туралы» Қазақстан Республикасының Қаржы министрі бұйрығының жобасына** (бұдан әрі – Жоба)

**анықтама**

Жоба Қазақстан Республикасы Салық кодексінің 125-бабы 12-тармағына және «Мемлекеттік көрсетілетін қызметтер туралы» Қазақстан Республикасы Заңының 10-бабы 1) тармақшасына сәйкес әзірленді.

Жобаның мақсаты қосылған құн салығының асып кету сомасын қайтару тәртібін реттейтін бірыңғай қағидаларды әзірлеу және бекіту болып табылады.

Жоба:

қосылған құн салығының, оның ішінде қайтаруға ұсынылған асып кету сомасының анықтығын растау бойынша тақырыптық тексерулер жүргізу кезінде;

қосылған құн салығының асып кетуін қайтарудың оңайлатылған тәртібін қолданған кезінде;

қайтарудың ерекше тәртібі қолданылатын халықаралық шарттардың ережелеріне сәйкес қосылған құн салығының асып кеткенін растау кезінде қосылған құн салығының асып кеткен сомасын қайтару тәртібін бекітеді.

Жобаның күтілетін нәтижесі қосылған құн салығын қайтару рәсімдерінің құқықтық айқындылығын, біркелкі қолданылуын, ашықтығы мен тиімділігін қамтамасыз ету болып табылады.